ديانة أمازيغية قديمة

دّيانة لامازيغية لقديمة هي مجموعة من لمعتقدات و لالهة لقديمة لي عبدوها لامازيغ، سكان لاصليين ديال شمال افريقيا. بزاف من هاد لمعتقدات تطورات محليا، بينما معتقدات خرة جات نتيجة ل تواصل لحضاري عبر تاريخ، مع لاديان لافريقية تقليدية، و ديانة لمصرية لقديمة، اولا تخدات من عصور قديمة من ديانة لبونية ديال قرطاج، ديانة ليهودية، لميطولوجيا لايبيرية، و ديانة لهيلينيستية. اخر ما تاترات بيه لمعتقدات لامازيغية هو لاسلام و ديانات لقديمة ديال لݣزيرة لعربية قبل لاسلام. بعض من هاد لمعتقدات لامازيغية باقي حاضر ليوم ف تقافة شعبية و لعادات ديال لامازيغ. و بعض تاتيرات لامازيغية حاضرة ف لمعتقدات ديال شعوب خرة. طقوس ديال دفن. لبحت لاركيولوجي ف لمقابر لقديمة ف لمغريب لكبير، بين بلي لجتت ديال ناس لميتين كانو مصبوغين ب اوكسيد رصاص. وخا هاد لممارسة تعرفات عند لايبيروموريسيين، هاد تقافة كانت صناعة ديال لحضارة لقبصية. لموتى بعض لمرات كانو كايتدفنو مع لقشور ديال بيض نعام، لمجوهرات، و لاسلحة. لجتت كانو غالبا كايتدفنو ف لوضعية ديال لجنين. لݣوانش، لي هوما لامازيغ ديال جزر لكناري، و خلافا لباقي لامازيغ لي ف لبر رئيس، كانو كايحنطو لموتى. ف 1958، لبروفيسور فابريزيو موري (1925-2010) من جامعة روما، كتاشف واحد لموميا لي عمرها 5000 عام تقريبا، يعني تقريبا الف عام قبل من اي موميا مصرية قديمة. لعبادة د لموتى. ف واحد لكتاب سميتو "البربر"، دكرو لمؤلفين بلي لعبادة ديال لموتى كانت وحدا من سمات لمميزة ديال لامازيغ ف لعصور لقديمة. لجغرافي روماني پومپونيوس ميلا قال بلي واحد لمنطقة ف شرق ليبيا لحالية سميتها اوجلة، عتابرو بلي لارواح ديال لاجداد ديالهم الهة. كانو كايحلفو بيهم و كايستاشروهوم. و بعد ما كايطلبوهم ف شي حاجة، كاينعسو حدا لقبور ديالهم باش يتسناو رد ف لاحلام ديالهم. لمؤرخ ليوناني هيرودوت (484 ق. م -425 ق. م تقريبا) هضر على نفس هاد لممارسات عند ناسامونس، لي هوما امازيغ نوميديين سكنو صحاري ديال اوجلة، و لي حدا واحة سيوة ف مصر لحالية. كيقول هيرودوت: [. .] كانو كايحلفو ب رجال ديالهم لي كانو شجعان و مزيانين. كانو كايحطو يديهم على لقبور ديالهم، و كايديرو طقوس ديال تقديس و دعاء، و من بعد كاينعسو حداهم، و اي حاجة كايشوفها لواحد ف لحلم ديالو كايقبلها. لامازيغ عبدو حتى لملوك ديالهم. لقبور ديال لملوك نوميديين، هوما من ابرز لمعالم لاترية لي خلاوها لامازيغ لقدام. لقبور لامازيغية لقديمة. لقبور ديال ناس لّولين و لاجداد ديالهم، كايبين بلي لامازيغ و لاسلاف ديالهم (نوميديين و لموريطانيين) امنو ب لحياة بعد لموت. ناس لي عاشو قبل تاريخ ف شمال لغربي د افريقيا دفنو لموتى ديالهم ف حفر صغيرة، و فاش عرفو بلي لحيوانات كاتقدر تجبد دوك لجتت من تحت لارض و تاكلهم، بداو كايدفنو لجتت ف حفر عميقة، و من بعد، ولاو يدفنو ف لكهوف، ولا تحت تلال صغيرة من تراب ولا لحجر. هاد لقبور تطورو من واحد شكل بدائي حتا ولاو اشكال دقيقة و مدروسة، بحال لاهرامات لي منتاشرين ف شمال افريقيا. شرف ديال دفن ف بحال هاد لاهرامات هو ل ناس لي كانت عندهم مكانة كبيرة ف لمجتمعات ديالهم. هاد لاهرامات تارو لهتيمام ديال بزاف د لعلماء، بحال محمد شفيق، لي كتب واحد لكتاب كايدوي فيه على تاريخ ديال هاد لقبور، لي قدرو يصمدو حتال ليوم. حاول يربط بين لاهرامات لامازيغية و لاهرامات لمصرية، من واحد لاساس تاريخي. اشهر هاد لاهرامات لامازيغية هوما واحد لهرم ف منطقة ايمدغاسن ف دزاير، فيه 19 ميترو من لفترة نوميدية قبل رومانية، و هرم لقبر لملكي لموريطاني، لي كاين ف تيبازة ف دزاير. هاد لهرم تدفن فيه لملك جوبا تاني، و لملكة كليوباترا سيليني تانية. لاتار صخرية. لقديس اوݣسطين دكر بلي لافارقة لي كايامنو ب بزاف د لالهة عبدو لحجر. اپوليوس حتا هو هضر على هاد لممارسات، و ݣال بلي ناس كانو كايعبدو لحجر ف لقرن تاني. هاد تقافة يمكن كانت جزء من لعبادة د لموتى و لعبادة د نجوم. لمعلمة ديال مسورة هي اشهر معلمة اترية صخرية ف شمال لغربي د افريقيا، كاتكوّن من دائرة من لحجر، و وسطها كاين واحد لقبر على شكل هضبة. اعلى حجرة ف هاد دائرة طولها كتر من 5 ميترو. و على حساب ما ݣالت لاسطورة، هاد لقبر هو ديال لملك لاسطوري انتي. واحد لمعلمة صخرية تكتاشفات ف لجنوب د كازا ف 1926، و لقاوها منقوشة ب عبارات جنائزية ب تيفيناغ. هيرودوت ݣال بلي لامازيغ لقدام عبدو شمس و لقمر، و دارو طقوس د تضحية على ودهم. ݣال: كايبداو ب لودن ديال ضحية، لي كايقطعوها و كايلوحوها على ديورهم. كايقتلو لحبوان من لعنق. كايضحيو على ود شمش و لقمر، و ماشي لاي اله اخر. هاد لعبادة معروفة عند ݣاع ليبيين. لخطيب روماني سيسيرو (105 ق. م – 43 ق. م) هضر على نفس طقوس ف كتابو "في الجمهورية (لحلمة ديال سكيبيو)" فاش (لمتكلم هو سكيپيو) تعرفت عليه، راجل لكبير ف لعمر (ماسينيسا، لملك ديال لماسيل) عنقني، و بكا، و من بعد شاف ف سما، و ݣال، كنشكرك ا سما، و كنشكر ݣاع لكائنات سماوية، انني و قبل ما نودّع هاد لحياة، كانستقبل ف لمملكة ديالي، و ف لقصر ديالي، سكيپيو كاينين بعض نقوش ب لاتينية تلقاو ف شمال لغربي د افريقيا، مهداة ل لاله ديال شمش. متال على هاد نقوش كاين ف سوق اهراس (لبلاصة فين تزاد اوݣستين) ف دزاير، مكتوب فيه "" ب لاتينية. لمعتقدات لّيبية لمصرية. لمصريين لقدام كانو جيران ديال لامازيغ، ب تالي من طبيعي بلي بعض لالهة تعبدو من قبل شعبين ب جوج. لالهة لمصرية ليبية يمكن تصنف على حسب لاصل ديالها. لالهة لمصرية. هيرودوت ݣال بلي لامازيغ شرقيين لقدام عبدو ايزيس و ست. ݣال لّيبيين لقدام عمرهوم كلاو لحم ديال لبݣر، ل نفس سبب لي خلا لمصريين ماياكلوهش، و ماكانوش كايربّيرو لخنازير، و حتا ف سيرين (منطقة ف شرق ليبيا)، لعيالات كانو كايشوفو بلي خايب لواحد ياكل لبݣري، و بهادشي تايكرمو الالهة لمصرية ايزيس، لي تايعبدوها على طريق صيام و لاحتفالات. لعيالات د مدينة برقة حرمو على ريوسهم ماشي غير لحم د لبݣري، و لكن حتا لحم د لخنزير. هاد لّيبيين لي ماكانوش تاياكلو لحم د لخنزير حيت رتابط مع لاله ست، و ماكانوش تاياكلو لحم د لبݣري، حيت مرتابط ب الالهة ايزيس